Eminem Yangi Zelandiya Milliy partiyasi ustidan g‘alaba qildi

Amerikalik reper Eminem Yangi Zelandiyaning hukmron Milliy partiyasiga qarshi sudda g‘olib chiqdi. Gap shundaki, Milliy partiya o‘z siyosiy reklamasida Eminemning «Lose Yourself» trekidan foydalangan. Endi partiya reperga 600 ming Yangi Zelandiya dollari (412 ming AQSh dollari) to‘lashi kerak bo‘ladi. 
Sud 2014 yilda parlament saylovlari vaqtida jaranglagan musiqa Eminemning trekidan birozgina farq qilishini tasdiqlagan. Buning uchun zarbli asboblar, akkordlar va skripka partiyalari taqqoslandi. 
Milliy partiya advokatlari rolikda foydalanilgan musiqa katalogda Eminem-esque deb atalganini ma'lum qilishgan.
Eminem va Milliy partiya o‘rtasidagi bahslar 2017 yilning mayida boshlangan.